CELEX: 32014R0902
Language: mt
Date: 2014-08-19 00:00:00
Title: Regolament ta' Implimentazzjoni tal-Kummissjoni (UE) Nru 902/2014 tad- 19 ta' Awwissu 2014 li jemenda r-Regolament tal-Kunsill (KE) Nru 1415/2004 rigward l-addattament tal-isforz annwali massimu tas-sajd għar-Renju Unit f'ċerti żoni tas-sajd

20.8.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 245/1
            
         REGOLAMENT TA' IMPLIMENTAZZJONI TAL-KUMMISSJONI (UE) Nru 902/2014
   tad-19 ta' Awwissu 2014
   li jemenda r-Regolament tal-Kunsill (KE) Nru 1415/2004 rigward l-addattament tal-isforz annwali massimu tas-sajd għar-Renju Unit f'ċerti żoni tas-sajd
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 1954/2003 tal-4 ta' Novembru 2003 dwar l-immaniġġjar tal-isforz għas-sajd li jirrigwarda ċerti żoni u riżorsi tas-sajd tal-Komunità (1), u b'mod speċjali l-Artikolu 12(1) tiegħu,
   Billi:
   
               (1)
            
            
               Ir-Regolament (KE) Nru 1954/2003 jipprevedi l-adozzjoni ta' Regolament li jiffissal-isforz annwali massimu tas-sajd għal kull Stat Membru u għal kull żona u medda tas-sajd iddefinita fl-Artikoli 3 u 6 ta' dak ir-Regolament. Għaldaqstant, ir-Regolament tal-Kunsill (KE) Nru 1415/2004 (2) stabbilixxa l-isforz annwali massimu tas-sajd għal dawk iż-żoni u l-meded tas-sajd.
            
         
               (2)
            
            
               Skont l-Artikolu 12(1) tar-Regolament (KE) Nru 1954/2003, il-Kummissjoni tista', fuq talba ta' Stat Membru, tressaq l-isforz tas-sajd minn żoni jew taqsimiet għal oħrajn biex b'hekk Stat Membru jkun jista' jisfrutta b'mod sħiħ il-possibbiltajiet tas-sajd.
            
         
               (3)
            
            
               Fit-2 ta' Ġunju 2014, ir-Renju Unit talab lill-Kummissjoni tittrasferixxi 30 000 jum kw miż-żona ICES VII għaż-żona ICES VIII. Fis-16 ta' Ġunju 2014, ir-Renju Unit ressaq tagħrif addizzjonali dwar l-isfruttar ta' kwoti u t-tħaddim ta' bastimenti fiż-żona ICES VIII. It-tagħrif li ta r-Renju Unit jiġġustifika t-tressiq tal-isforz tas-sajd mitlub minn żona għall-oħra kkonċernati.
            
         
               (4)
            
            
               Ir-Regolament (KE) Nru 1415/2004 għaldaqstant għandu jiġi emendat skont dan.
            
         
               (5)
            
            
               Il-miżuri stipulati f'dan ir-Regolament huma skont l-opinjoni tal-Kumitat dwar is-Sajd u l-Akkwakultura,
            
         ADOTTAT DAN IR-REGOLAMENT:
   Artikolu 1
   Emenda tar-Regolament (KE) Nru 1415/2004
   Fl-Anness I tar-Regolament (KE) Nru 1415/2004, il-kolonna dwar l-isforz annwali massimu tas-sajd għall-ispeċijiet tal-qiegħ għar-Renju Unit fit-Tabella A, “L-ispeċijiet tal-qiegħ minbarra dawk koperti mir-Regolament (KE) Nru 2347/2002” hija sostitwita b'dan li ġej:
   
               
                  Total
               
            
            
               “50 021 901 
            
         
               ICES V, VI
            
            
               24 017 229 
            
         
               ICES VII
            
            
               25 756 266 
            
         
               ICES VIII
            
            
               248 406 
            
         
               ICES IX
            
            
               0
            
         
               ICES X
            
            
               0
            
         
               CECAF 34.1.1
            
            
               0
            
         
               CECAF 34.1.2
            
            
               0
            
         
               CECAF 34.2.0
            
            
               0”
            
         Artikolu 2
   Dħul fis-seħħ
   Dan ir-Regolament għandu jidħol fis-seħħ l-għada tal-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, id-19 ta' Awwissu 2014.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 289, 7.11.2003, p. 1.
   
      (2)  Ir-Regolament tal-Kunsill (KE) Nru 1415/2004 tad-19 ta' Lulju 2004 li jistabbilixxi l-isforz annwali massimu tas-sajd għal ċertu żoni tas-sajd u sajd (ĠU L 258, 5.8.2004, p. 1).